**T-ara** (kor. 티아라, jap. ティアラ, tyyliteltynä **T-ARA** tai **T♔ARA**) on eteläkorealainen vuonna 2009 perustettu tyttöyhtye, jonka jäsenet ovat Qri, Eunjung, Hyomin ja Jiyeon. T-ara käyttää kiertävää johtajajärjestelmää, jonka avulla jokainen jäsen saa vuorollaan vaikuttaa yhtyeen tyyliin ja konseptiin. Levy-yhtiönä toimii MBK Entertainment.

Historia
--------

T-aran nimen merkitys perustuu sanaan "tiara", sillä heidän päämääränään on tulla musiikkimaailman kuningattariksi. T-ara julkaisi ensimmäisen kappaleensa "Good Person" televisiodraamaan *Cinderella Man* alkuperäisenä viisijäsenisenä yhtyeenä huhtikuussa 2009. Jiwon ja Jiae jättivät yhtyeen kesäkuussa 2009, mikä viivästytti tulevaa debyyttiä. T-ara kasvoi kuusijäseniseksi, kun Boram, Qri ja Soyeon liittyivät yhtyeeseen heinäkuussa 2009. Tämän jälkeen yhtye julkaisi debyyttisinglensä "Lies" ja ensimmäisen studioalbuminsa *Absolute First Album* joulukuussa 2009.

Hwayoung liittyi T-araan vuonna 2010, ja Areum kesäkuussa 2012. MBK Entertainmentin toimitusjohtaja Kim Kwang-soo väitti 30. heinäkuuta 2012, että Hwayoungin sopimus irtisanotaan tämän huonon käytöksen vuoksi. Yhtiön henkilökunta kertoi, että Hwayoungin kanssa on vaikea työskennellä. Hwayoungin lähdöstä syntyi kohu, jonka mukaan muut T-aran jäsenet olisivat kiusanneet häntä. Huhujen todenmukaisuutta ei koskaan todistettu, mutta ne vaikuttivat hyvin kielteisesti yhtyeen maineeseen. Taustalla oli kaksoissisarten Hwayoungin ja Hyoyoungin välinen epäsopu.

Joulukuussa 2012 yhtiö suunnitteli lisäävänsä yhtyeeseen uuden jäsenen, Danin. Näin ei kuitenkaan käynyt, ja hänen debyyttiään ei koskaan tapahtunut. Sen sijaan Dani liittyi lyhyeksi aikaa yhtyeen alaryhmään T-ara N4, jonka muodostavat Eunjung, Hyomin ja Jiyeon.

Areum jätti T-aran keskittyäkseen soolouraansa heinäkuussa 2013.

Boram ja Soyeon jättivät yhtyeen vuonna 2017 heidän sopimuksensa umpeutuessa.

Jäsenet
-------

### Nykyiset

* Qri (oik. Lee Ji-hyun)
* Eunjung (oik. Hahm Eun-jung)
* Hyomin (oik. Park Sun-young)
* Jiyeon (oik. Park Ji-yeon)

### Entiset

* Boram (oik. Jeon Boram)
* Soyeon (oik. Park So-yeon)
* Hwayoung (oik. Ryu Hwa-young)
* Areum

### Aikajana

### Yhtyeen johtajat

Diskografia
-----------

### Studiolbumit

* *Absolute First Album*  (2009)
* *Jewelry box*  (2012)
* *TREASURE BOX*  (2013)
* *Gossip Girls*  (2014)

### Uudelleenpakatut albumit

* *Breaking Heart*  (2010)
* *Roly-Poly in Copacabana*  (2011)
* *Funky Town*  (2012)
* *Mirage*  (2012)
* *Again 1977*  (2013)
* *T-ara Winter*  (2013)

### EP:t

* *Temptastic*  (2010)
* *John Travolta Wannabe*  (2011)
* *Black Eyes*  (2011)
* *Day By Day*  (2012)
* *Again*  (2013)
* *And & End*  (2014)
* *So Good*  (2015)
* *Remember*  (2016)

Lähteet
-------

1. 1 2  T-Ara Members Profile Kprofiles.com. Viitattu 8.9.2018.
2. ↑  T-ara's former CEO admits to mishandling their bullying scandal SBS. Viitattu 8.9.2019.

Aiheesta muualla
----------------

* Kuvia tai muita tiedostoja aiheesta **T-ara** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:T-ara 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2

 |
|  |
| Kansalliset | 
* Korea

 |
|  |
| Taiteenala | 
* MusicBrainz

 |

 |